pythainlp/thai-wiki-dataset-v3 huggingface dataset:
สถาปัตยกรรมไทยประเพณี

สถาปัตยกรรมไทยประเพณี เป็นสถาปัตยกรรมไทยที่สืบต่อกันมาตั้งแต่อดีต จนได้ลักษณะประจำชาติ แต่เดิมเป็นสถาปัตยกรรมที่เกี่ยวข้องกับศาสนา และพระมหากษัตริย์เป็นหลัก การออกแบบอาคารทางสถาปัตยกรรมไทยประเพณีไทยจึงมีกระบวนการของการออกแบบเป็นมาตรฐานโดยการสืบทอดสืบต่อกันมา ไม่ว่าจะเป็นฝีมือช่างหลวงหรือช่างท้องถิ่น มีการวิวัฒนาการต่อเนื่องตลอดมาแต่ก็ยังยึดถือระเบียบบางอย่างอย่างเคร่งครัด ปัจจุบันการสร้างสรรค์สถาปัตยกรรมไทยประเพณีได้เปลี่ยนแปลงไปจากเดิม มีการเปลี่ยนแปลงอย่างมากในช่วงเปลี่ยนแปลงการปกครอง พ.ศ. 2475 เป็นต้นมา การศึกษาสถาปัตยกรรมได้เปลี่ยนแปลงจากการถ่ายทอดความรู้ในหมู่ที่เป็นช่างในราชสำนักมาสู่การศึกษาในสถานศึกษาสู่บุคคลทั่วไป
คำว่า แบบประเพณี มิใช่คำเรียกที่ใช้มาแต่อยุธยาแต่เป็นการเรียกสมัยหลัง คำที่ใช้ใกล้เคียงในสมัยนั้นเรียกว่า แบบหลวง ซึ่งให้นัยยะการสร้างอาคารตามขนบประเพณีซึ่งถูกรักษาและพัฒนาจากช่างหลวง ในสมัยรัตนโกสินทร์ พระบาทสมเด็จพระนั่งเกล้าเจ้าอยู่หัว มีการเรียกแบบอาคารที่สร้างตามขนบประเพณีว่า "วัดแบบขนบนิยม" และวัดที่รัชกาลที่ 3 โปรดให้สร้างขึ้นแบบใหม่ว่า "วัดทรงประดิษฐ์ใหม่" ภายหลังเรียกว่า "แบบพระราชนิยม"
==ลักษณะและวิวัฒนาการ==

เอกลักษณ์ของสถาปัตยกรรมไทยประเพณี คือ เป็นอาคารขนาดใหญ่ มีการแก้ปัญหาเรื่องรูปทรง รูปร่าง ขนาดและสัดส่วน ได้อย่างเหมาะสม ลักษณะรูปทรงชะลูด ทรงของอาคารที่มีผนังสอบลู่สู่ด้านบน มีการใช้หลังคาที่เรียกว่า ตับหลังคา การลดชั้นหลังคา เพื่อย่อยระนาบ ผืนหลังคาแอ่นโค้ง มีการย่อมุม ยื่นมุข ชายคายื่นออกล้ำผนังโดยรอบ มีการใช้ลวดลายทำให้สิ่งใหญ่โตมีรายละเอียด ดูเล็กลง มีการปิดทอง ร่องชาด แกะสลักและปั้นปูนประกอบ
การจัดวางอาคารต่าง ๆ แสดงให้เห็นถึงแนวคิดเกี่ยวกับโครงสร้างจักรวาล แผนผังของวัดในสมัยสุโขท้ยและอยุธยาจะใช้ระบบแนวแกนดิ่งเป็นหลักและมีแนวแกนราบเข้ามาสัมพันธ์ด้วย ณ ตำแหน่งของเจดีย์ประธานหรือพระมหาธาตุอันถือได้ว่าเป็นแนวแกนกลางของจักรวาลหรือเขาพระสุเมรุ วิหารหลวงอยู่ส่วนหน้าของแนวแกน ถัดไปเป็นเจดีย์ประธานที่ล้อมรอบด้วยระเบียงคดรูปสี่เหลี่ยมจัตุรัส ที่เชื่อมกับวิหารส่วนหน้าหรืออุโบสถส่วนหลังในแนวแกนดิ่ง
คติการสร้างอุโบสถในสมัยสุโขทัย อุโบสถยังมีขนาดเล็กมาก ไม่ได้ให้ความสำคัญมากนัก การสร้างอุโบสถเริ่มแพร่หลายในสมัยอยุธยาไปแล้ว อาคารประเพณีที่สร้างในสมัยอยุธยาตอนปลายมีลักษณะเฉพาะของยุคสมัย แผนผังของเจดีย์ได้ยุติการใช้เจดีย์เป็นประธานในแผนผัง แต่ใช้อุโบสถหรือวิหารเป็นประธานแทน แล้วใช้กำแพงแก้วเป็นแนวล้อมเพื่อเน้นอาคารและเน้นเจดีย์ประธานแยกจากเจดีย์รายซึ่งมีขนาดใกล้เคียงกัน  ในสมัยสมเด็จพระนารายณ์ได้รับอิทธิพลจากตะวันตก ชายคาจะกุดป้อม หลังคามักจะเป็นผืนเดียวไม่ซ้อนชั้น
ในสมัยพระบาทสมเด็จพระนั่งเกล้าเจ้าอยู่หัวมีการเปลี่ยนแปลงรูปแบบสถาปัตยกรรมไทยประเพณีอย่างชัดเจน คือ เปลี่ยนจากอาคารแบบทรงไม้มาเป็นอาคารทรงตึกที่มีการตกแต่งทางสถาปัตยกรรมในลักษณะที่ได้รับอิทธิพลจีน ในสมัยพระบาทสมเด็จพระจอมเกล้าเจ้าอยู่หัวเริ่มได้รับอิทธิพลจากตะวันตก เช่นมีการใช้รูปทรงโค้งรับน้ำหนักระหว่างเสาอาคารหรือการตกแต่ง เช่น ใช้หินอ่อนนำเข้าจากต่างประเทศ ในสมัยพระบาทสมเด็จพระจุลจอมเกล้าเจ้าอยู่หัวมีการพัฒนารูปแบบไทยประเพณีไม่เฉพาะแต่ที่เกี่ยวข้องกับพุทธศาสนา เช่น พระที่นั่งจักรีมหาปราสาทซึ่งเป็นอาคารหลายชั้นที่ผสมผสานระหว่างรูปแบบตะวันตกและไทยประเพณี
== อ้างอิง ==
สถาปัตยกรรมไทย
แบล็กพิงก์: ไลต์อัพเดอะสกาย

แบล็กพิงก์: ไลต์อัพเดอะสกาย (Blackpink: Light Up the Sky) เป็นภาพยนตร์สารคดีใน ค.ศ. 2020 กำกับโดยแคโรไลน์ ซูห์ นำเสนอชีวิตของเกิร์ลกรุปเกาหลีใต้  แบล็กพิงก์ ในฐานะเพื่อนร่วมวง รายบุคคล และการก้าวไปสู่ความสำเร็จของพวกเธอ ภาพยนตร์ออกฉายในสองสัปดาห์ถัดมา หลังจากแบล็กพิงก์ออกสตูดิโออัลบั้มแรก ดิอัลบั้ม
แบล็กพิงก์: ไลต์อัพเดอะสกาย ออกฉายทางเน็ตฟลิกซ์เมื่อวันที่ 14 ตุลาคม ค.ศ. 2020 ถือเป็นสารคดีเรื่องแรกของวง ภาพยนตร์ได้รับคะแนนความนิยมจากรอตเทนโทเมโทส์คิดเป็นร้อยละ 88 ซึ่งจัดอยู่ในระดับ "เฟรช" นาตาลี วิงเกิลแมน แห่งเดอะนิวยอร์กไทมส์ เรียกภาพยนตร์นี้ว่า "สารคดีอันเป็นที่รัก ซึ่งตอกย้ำความเป็นตัวเองของสมาชิกแต่ละคน" ส่วนเว็บไซต์ อินดีไวร์ ให้คะแนน "บี" และเขียนว่า "เงางามและสนุก"
== นักแสดง ==
แบล็กพิงก์
เท็ดดี พัก, โปรดิวเซอร์เพลง
โจ อี, โปรดิวเซอร์เพลง
== ปฏิกิริยาตอบรับ ==
===รางวัล===
== อ้างอิง ==
== แหล่งข้อมูลอื่น ==
แบล็กพิงก์
ภาพยนตร์สารคดีเกี่ยวกับเคป็อป
วัดผาตากเสื้อ

วัดผาตากเสื้อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลผาตั้ง อำเภอสังคม จังหวัดหนองคาย ประเทศไทย วัดแห่งนี้ได้รับการสร้างขึ้นบนเนินเขาขนาดใหญ่ โดยมีทางเดินกระจกสูง 16 เมตร ซึ่งมองเห็นทิวทัศน์ของแม่น้ำโขงที่อยู่ใกล้เคียง
วัดผาตากเสื้อ เดิมชื่อ วัดถ้ำพระ ตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 มณฑปของวัดประดิษฐานพระบรมสารีริกธาตุซึ่งอัญเชิญมาตั้งแต่ พ.ศ. 2550
== อ้างอิง ==
== แหล่งข้อมูลอื่น ==
ผาตากเสื้อ
สถานที่ท่องเที่ยวในจังหวัดหนองคาย
อำเภอสังคม
เอนสตอร์ม 480

{|
|}
เอนสตอร์ม 480 (Enstrom 480) เป็นเฮลิคอปเตอร์ขนาดเล็กน้ำหนักเบาที่ผลิตโดยบริษัทเอนสตอร์มเฮลิคอปเตอร์คอร์ปอเรชัน
== การออกแบบและพัฒนา ==
ในช่วงคริสต์ทศวรรษ 1980 บริษัทเอนสตอร์มเฮลิคอปเตอร์ได้ผลิตเฮลิคอปเตอร์สองลำ ซึ่งทั้งสองลำขับเคลื่อนด้วยเครื่องยนต์ลูกสูบแบบขวางแนวนอน เมื่อกองทัพบกสหรัฐเปิดเผยข้อกำหนดสำหรับเฮลิคอปเตอร์ฝึกที่ขับเคลื่อนด้วยเครื่องยนต์แก๊สเทอร์ไบน์ ทางบริษัทก็ได้ออกแบบ 280 ชาร์ก รุ่นใหญ่กว่าที่ขับเคลื่อนด้วยเครื่องยนต์แก๊สเทอร์ไบน์ ซึ่งหน่วยที่เสนอได้กำหนดให้เป็นรุ่น TH-28 (โดยอักษร TH ย่อมาจาก "training helicopter" อันหมายถึง "เฮลิคอปเตอร์ฝึก" ที่สืบมาจากรุ่น 28(0) เนื่องจากข้อเสนอของกองทัพบกเป็น NTH ที่ย่อมาจาก "new training helicopter" อันหมายถึง "เฮลิคอปเตอร์ฝึกใหม่")
ความพยายามในสัญญาของกองทัพบกไม่ประสบความสำเร็จ แต่ความพยายามของบริษัทดูมีความหวังมากพอที่ฝ่ายบริหารมุ่งมั่นที่จะดำเนินการต่อด้วยเวอร์ชันเชิงพาณิชย์ซึ่งเปิดตัวใน ค.ศ. 1993 ซึ่งขุมพลังของมันมาจากเครื่องยนต์เทอร์โบชาฟต์รุ่น C20W ของโรลส์-รอยซ์ โมเดล 250
== ประจำการ ==
=== ประจำการพลเรือน ===
อากาศยานดำเนินการโดยผู้ประกอบการเชิงพาณิชย์และการฝึกบินขนาดเล็กจำนวนมาก ซึ่งส่วนใหญ่ดำเนินการโดยอากาศยานหนึ่งหรือสองลำ
=== ประจำการทางทหารและภาครัฐ ===
การฝึกบินของศูนย์ฝึกอบรมด้านการบิน
กองทัพอิเควทอเรียลกินี
สำนักงานตำรวจแห่งชาติอินโดนีเซีย
กองกำลังป้องกันตนเองภาคพื้นดินญี่ปุ่น
กองทัพบกไทย
กองทัพอากาศเวเนซุเอลา
== อ้างอิง ==
Federal Aviation Authority Type Certificate No.H1CE 
== แหล่งข้อมูลอื่น ==
Enstrom 480B product page
Enstrom page on The Helicopter History site
Enstrom in Ukraine 
อากาศยานเอนสตอร์ม
พระราชาธิบดีเฟรเดอริก

พระราชาธิบดีเฟรเดอริก (King Frederick; König Friedrich) อาจหมายถึง
== กษัตริย์เฟรเดอริก ==
ใช้โดยเยอรมัน ฟรีดริช (Friedrich)
พระเจ้าเฟรเดอริกที่ 1 แห่งเดนมาร์ก
พระเจ้าเฟรเดอริกที่ 2 แห่งเดนมาร์ก
พระเจ้าเฟรเดอริกที่ 3 แห่งเดนมาร์ก
พระเจ้าเฟรเดอริกที่ 4 แห่งเดนมาร์ก
พระเจ้าเฟรเดอริกที่ 5 แห่งเดนมาร์ก
พระเจ้าเฟรเดอริกที่ 6 แห่งเดนมาร์ก
พระเจ้าเฟรเดอริกที่ 7 แห่งเดนมาร์ก
สมเด็จพระเจ้าเฟรเดอริกที่ 8 แห่งเดนมาร์ก
สมเด็จพระเจ้าเฟรเดอริกที่ 9 แห่งเดนมาร์ก
พระเจ้าเฟรเดอริกที่ 1 แห่งสวีเดน
พระเจ้าฟรีดริชที่ 1 แห่งปรัสเซีย ก่อนหน้านี้คือ ฟรีดริชที่ 3 ผู้คัดเลือกแห่งบรันเดินบวร์ค
พระเจ้าฟรีดริชที่ 2 แห่งปรัสเซีย รู้จักในชื่อ ฟรีดริชมหาราช
พระเจ้าฟรีดริชที่ 3 แห่งปรัสเซียและเยอรมนี
พระเจ้าฟรีดริชที่ 4 แห่งปรัสเซียและเยอรมนี (อ้างสิทธิ)
พระเจ้าฟรีดริชที่ 1 แห่งเวือร์ทเทิมแบร์ค
พระเจ้าฟรีดริชที่ 1 แห่งเยอรมนี
พระเจ้าฟรีดริชที่ 2 แห่งเยอรมนี
พระเจ้าฟรีดริชที่ 3 แห่งเยอรมนี
พระเจ้าฟรีดริชที่ 4 แห่งเยอรมนี
== กษัตริย์เฟรเดอริก วิลเลียม ==
ใช้โดยปรัสเซีย ฟรีดริช วิลเฮ็ล์ม (Friedrich Wilhelm)
พระเจ้าฟรีดริช วิลเฮ็ล์มที่ 1 แห่งปรัสเซีย
พระเจ้าฟรีดริช วิลเฮ็ล์มที่ 2 แห่งปรัสเซีย
พระเจ้าฟรีดริช วิลเฮ็ล์มที่ 3 แห่งปรัสเซีย
พระเจ้าฟรีดริช วิลเฮ็ล์มที่ 4 แห่งปรัสเซีย
== กษัตริย์เฟรเดอริก ออกัสตัส ==
ใช้โดยซัคเซิน ฟรีดริช เอากุสท์ (Friedrich August)
พระเจ้าฟรีดริช เอากุสท์ที่ 1 แห่งซัคเซิน
พระเจ้าฟรีดริช เอากุสท์ที่ 2 แห่งซัคเซิน
พระเจ้าฟรีดริช เอากุสท์ที่ 3 แห่งซัคเซิน
== ดูเพิ่ม ==
เคอนิชฟรีดริช
จักรพรรดิฟรีดริช
ฟรีดริชแห่งปรัสเซีย
ฟรีดริชแห่งเยอรมนี
ฟ
วัดอุทธยารมณ์

วัดอุทธยารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สะเรียง อำเภอแม่สะเรียง จังหวัดแม่ฮ่องสอน มีที่ดินตั้งวัดเนื้อที่ 5 ไร่ 2 งาน 56 ตารางวา
วัดอุทธยารมณ์ หรือ วัดจองสูง สร้างขึ้นเมื่อ พ.ศ. 2381 โดยมีเจ้าอาวาสเป็นพระไทใหญ่ ปกครองโดยนิกายไทใหญ่ ต่อมา พ.ศ. 2431 เมืองยวม (แม่สะเรียง) ได้ผลกระทบอัคคีภัยครั้งใหญ่ ทำให้วัดได้รับความเสียหายไปด้วย ชาวบ้านได้ร่วมกันสร้างขึ้นใหม่แล้วเสร็จเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 22 พฤษภาคม พ.ศ. 2459
อาคารเสนาสนะที่สำคัญ ได้แก่ เจดีย์ทรงมอญ จำนวน 3 องค์ องค์แรกอยู่ทิศตะวันตกศิลปะพม่าผสมไทใหญ่สร้างเมื่อต้นรัชกาลที่ 6 พระบรมธาตุเจดีย์ ประดิษฐานอยู่ตรงกลาง ภายในมีผอบทองรูปเต่า บรรจุพระบรมสารีริกธาตุ ไม่มีหลักฐานระบุว่าสร้างสมัยใด เดิมทีเป็นพระเจดีย์เก่าทรุดโทรม เหลือรูปทรงเพียงครึ่งองค์ ได้รับการบูรณะเมื่อ พ.ศ. 2499 และเจดีย์ที่ประดิษฐานอยู่ทางทิศตะวันออก เป็นพระเจดีย์ 7 ยอด เดิมเป็นที่ตั้งวิหารไทยใหญ่ ภายในประดิษฐานพระพุทธรูปก่ออิฐอยู่ 9 องค์ ต่อมาพ.ศ. 2431 เกิดไฟไหม้วิหารทั้งหลัง เหลือเพียงองค์พระพุทธรูป จึงได้ทำการสร้างพระเจดีย์ครอบพระพุทธรูปทั้ง 9 องค์ไว้ แล้วเสร็จเมื่อ พ.ศ. 2439
วัดยังมีวิหารไม้เป็นวิหารที่สร้างใหม่บนยกพื้นสูง หลังคาหลายชั้นแบบจองของไทใหญ่ ภายในมีพระพุทธรูปปิดทองแบบมัณฑะเลย์ มีพระนอน ซึ่งเป็นพระพุทธรูปไม้องค์เล็กแบบพม่าและมีผอบบรรจุพระธาตุ
==อ้างอิง==
อุทธยารมณ์
เท็ดดี พัก

เท็ดดี พัก (테디박, ชื่อเกิด พัก ฮง-จุน; เกิด 14 กันยายน ค.ศ. 1978) เป็นแร็ปเปอร์ นักแต่งเพลง และโปรดิวเซอร์ชาวเกาหลี–อเมริกัน พักเกิดในโซล เกาหลีใต้ ก่อนย้ายตามครอบครัวไปยังสหรัฐตั้งแต่ยังเด็ก เมื่ออายุ 17 ปี พักและเพื่อนของเขา แดนนี เดินทางไปเกาหลีใต้ในระหว่างปิดเทอมฤดูร้อน เพื่อออดิชันกับวายจีเอนเตอร์เทนเมนต์ ทั้งคู่ได้เซ็นสัญญากับต้นสังกัดดังกล่าว หลังจบการศึกษาระดับมัธยมปลาย เขาก็ย้ายไปพำนักในเกาหลีเพื่อสานฝันงานดนตรี
ใน ค.ศ. 1998 พักเปิดตัวเป็นสมาชิกของวงดนตรีฮิปฮอป วันไทม์ (1TYM) ร่วมกับเพื่อนของเขา แดนนี, จินฮวัน และแพ็กย็อง กลุ่มออกสตูดิโออัลบั้มทั้งหมด 5 อัลบั้ม ซึ่งพักแต่งและบันทึกเพลงเป็นหลัก หลังจากวันไทม์ยุบวงในเดือนมกราคม ค.ศ. 2006 เขากลายเป็นโปรดิวเซอร์ภายในวายจีและทำงานเกี่ยวกับผลงานเพลงของทูเอนีวันเป็นส่วนใหญ่ ตลอดจนบิกแบงและเพลงฮิตอย่างเช่น "อา-โย" และ "โฟนนัมเบอร์" ของจีนูฌอน, "แพสชัน" ของเซเวน, "ดี.ไอ.เอส.ซี.โอ." ของอึม ช็อง-ฮวา และ "กาชีนา" ของซ็อนมี เขายังผลิตและเขียนเพลงให้กับแบล็กพิงก์เป็นจำนวนมาก
พักถูกจัดให้อยู่อันดับที่ 5 ในรายชื่อ "โปรดิวเซอร์ยอดเยี่ยมแห่ง ค.ศ. 2018" จากการจัดอันดับของ โซลสปอร์ต และอันดับที่ 25 ในรายชื่อ "50 โปรดิวเซอร์ที่ยิ่งใหญ่ที่สุดในศตวรรษที่ 21" ของนิตยสาร บิลบอร์ด รวมทั้งได้รางวัลโปรดิวเซอร์ยอดเยี่ยมอีกหลายงาน เช่น เมลอนมิวสิกอะวอดส์ สำหรับอัลบั้ม เมด (2015) และเอ็มเน็ตเอเชียนมิวสิกอะวอดส์ สำหรับอัลบั้ม ลลิษา (2021)
== อ้างอิง ==
บุคคลที่เกิดในปี พ.ศ. 2521
บุคคลที่ยังมีชีวิตอยู่
นักร้องเคป็อป
ศิลปินสังกัดวายจีเอนเตอร์เทนเมนต์
แร็ปเปอร์ชาวอเมริกันในศตวรรษที่ 21
แร็ปเปอร์ชายชาวเกาหลีใต้
แร็ปเปอร์จากโซล
ผู้ชนะเมลอนมิวสิกอะวอดส์
มิสยูนิเวิร์สโคลอมเบีย

มิสยูนิเวิร์สโคลอมเบีย (Miss Universe Colombia) เป็นการประกวดนางงามและก่อตั้งขึ้นในปี ค.ศ. 2020 ที่ประเทศโคลอมเบีย เพื่อคัดเลือกตัวแทนของประเทศเข้าร่วมประกวดนางงามจักรวาล
ผู้ดำรงตำแหน่งปัจจุบันคือ มาริอา กามิลา อาเบยา มอนตาเญส (María Camila Avella Montañez) จากกินดิโอ เธอเป็นตัวแทนของประเทศโคลอมเบียในการประกวดนางงามจักรวาล 2023
== ผู้ดำรงตำแหน่ง ==
ผู้ชนะมิสยูนิเวิร์สโคลอมเบียจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน
== ตัวแทนในการประกวดระดับนานาชาติ ==
== ดูเพิ่ม ==
มิสโคลอมเบีย
== อ้างอิง ==
== แหล่งข้อมูลอื่น ==
Official website
โคลอมเบีย
การประกวดนางงามในประเทศโคลอมเบีย
มาร์กาเรตา ฟูเช

มาร์กาเรตา ฟูเช หรือ เจ้าหญิงมาร์กาเรตาแห่งไซน์-วิทเกินชไตน์-แบร์เลอบวร์ค พระชายา (Margareta Fouché) ประสูติเมื่อวันที่ 28 มีนาคม 2452 ณ ประเทศสวีเดน เป็นธิดาใน ชาลส์ ลุยอีว ฟูเซ ดยุกที่ 6 แห่งโอตรานโต และ เคาน์เตสเฮ็ดวิก ดั๊กลาส พระบิดาเป็นขุนนางเก่าแก่ของสวีเดนมาตั้งแต่รัชสมัย พระเจ้าคาร์ลที่ 13 แห่งสวีเดน และเป็นเชื้อสายของ หลุยส์ที่ 1 แกรนด์ดยุกแห่งบาเดิน ต่อมาเธอได้เสกสมรสกับ เจ้าชายกุสทัฟ อัลเบร็ชท์แห่งไซน์-วิทเกินชไตน์-แบร์เลอบวร์ค และได้ให้กำเนิดพระบุตร 5 พระองค์
พระสวามีของพระองค์หายตัวไปในปี 2478 ระหว่างสงครามโลกครั้งที่ 2 และถูกประกาศว่าสิ้นพระชนม์อย่างเป็นทางการในปี 2512 พระองค์ทรงดูแลมรดก พระบุตรเพียงลำพัง ก่อนจะย้ายไปประทับในประเทศสวีเดน อันเป็นสถานที่ประสูติของพระองค์ และทำให้พระโอรส คือ เจ้าชายริชชาท์แห่งไซน์-วิทเกินชไตน์-แบร์เลอบวร์ค ทรงพบกับพระชายาในอนาคต คือ เจ้าหญิงเบเนดิกเทอแห่งเดนมาร์ก พระราชธิดาใน สมเด็จพระเจ้าเฟรเดอริกที่ 9 แห่งเดนมาร์ก พระน้องนางเธอใน สมเด็จพระราชินีนาถมาร์เกรเธอที่ 2 แห่งเดนมาร์ก
มาร์กาเรตา ฟูเช สิ้นพระชนม์ลงเมื่อวันที่ 25 สิงหาคม 2548 สิริพระชันษา 96 ปี
== อ้างอิง ==
Find a Grave
เจ้าหญิงเยอรมัน
ราชวงศ์เยอรมัน
สงครามสยาม-กัมพูชา พ.ศ. 2134

สงครามสยาม-กัมพูชา (2134-2137) เป็นความขัดแย้งทางทหารระหว่าง อาณาจักรอยุธยา และ ราชอาณาจักรกัมพูชา สงครามเริ่มต้นเมื่อปี พ.ศ. 2134 เมื่อสยามบุกกัมพูชาเพื่อตอบโต้การบุกเข้ามาที่ชายแดนอย่างต่อเนื่องของกัมพูชา ราชอาณาจักรกัมพูชายังเผชิญความขัดแย้งทางศาสนาภายในประเทศ นี่ทำให้สยามมีโอกาสที่ดีที่จะบุก การบุกครั้งแรกถูกขัดจังหวะก่อนที่จะบรรลุเป้าหมาย สมเด็จพระนเรศวรมหาราช เสด็จกลับมาในอีกสองปีต่อมา ในที่สุดก็พิชิตได้และเข้าปล้นเมือง ละแวก เมื่อวันที่ 3 มกราคม ปี พ.ศ. 2137
== ภูมิหลัง ==
สมเด็จพระนเรศ บางทีรู้จักในพระนาม "พระองค์ดำ" ประสูติที่เมือง พิษณุโลก เมื่อวันที่ 25 เมษายน ปี พ.ศ. 2098 พระองค์เป็นพระราชโอรสของ สมเด็จพระมหาธรรมราชาธิราช และ พระวิสุทธิกษัตรีย์ พระราชมารดาของพระองค์เป็นพระราชธิดาของ สมเด็จพระมหาจักรพรรดิ และ สมเด็จพระสุริโยทัย พระราชบิดาของพระองค์โค่นล้ม ขุนวรวงศาธิราช ในปี พ.ศ. 2091 และยกสมเด็จพระมหาจักรพรรดิขึ้นประทับบนราชบัลลังก์ จึงได้รับพระราชทานเมืองพิษณุโลก 
ระหว่าง สงครามช้างเผือก กษัตริย์พม่า พระเจ้าบุเรงนอง ยึดพิษณุโลกและตั้งให้เป็น ประเทศราช ของพม่า พระนเรศจึงถูกส่งไปยังเมือง หงสาวดี ประเทศพม่า เพื่อเป็น องค์ประกัน รับรองความจงรักภักดีของสมเด็จพระมหาธรรมราชา ตามมาด้วย การเสียกรุงศรีอยุธยาครั้งที่ 1 พม่ายึดกรุงศรีอยุธยาอย่างสมบูรณ์ แต่งตั้ง สมเด็จพระมหาธรรมราชาธิราช เป็นเจ้าประเทศราชและไม่นานก็ปล่อยพระนเรศเพื่อแลกกับพระเชษฐภคินีของพระองค์ ในปี พ.ศ. 2114 สมเด็จพระมหาธรรมราชาธิราชสถาปนาพระนเรศเป็น อุปราช แห่งพิษณุโลกพร้อมกับเปลี่ยนพระนามของพระองค์เป็นพระนเรศวร
ในปี พ.ศ. 2124 พระเจ้านันทบุเรง สืบราชสันตติวงศ์ต่อจากพระราชบิดา พระเจ้าบุเรงนอง บนราชบัลลังก์พม่า พระเจ้านันทบุเรงกลายเป็นเกิดความระแวงสงสัยสมเด็จพระนเรศวรภายหลังจากฝ่ายหลังล้มเหลวในการมาถึงทันเวลาระหว่างการปราบปรามกบฏอังวะ พระเจ้านันทบุเรงมีพระบัญชาให้แม่ทัพ มอญ 2 คนสังหารสมเด็จพระนเรศวรระหว่างการรบที่กำลังจะมาถึง อย่างไรก็ตาม พระยาเกียรติ และ พระยาราม กราบทูลสมเด็จพระนเรศวรทันทีเกี่ยวกับภารกิจของพวกเขา เพราะพวกเขาถือว่าการปกครองของพม่าเป็นการกดขี่ สมเด็จพระนเรศวรสละคำปฏิญาณที่จะจงรักภักดีต่อพม่าและสถาปนาอยุธยาขึ้นใหม่เป็นอาณาจักรอิสระ หลังนำคนไทย 10,000 คนกลับมาจาก หงสาวดี และได้รับการสนับสนุนจากผู้อพยพ ชาวฉาน จำนวนมาก และสมเด็จพระนเรศวรสามารถป้องกันการรุกรานจากพม่าได้ถึง 4 ครั้งระหว่างปี พ.ศ. 2127 ถึงปี พ.ศ. 2133
พระองค์สามารถยึดอำนาจควบคุมชายแดนตะวันตก สมเด็จพระนเรศวรหันความสนพระทัยไปที่กัมพูชา อยุธยาและกัมพูชาได้ต่อสู้กันหลายครั้งอย่างน้อยตั้งแต่ปี พ.ศ. 1893 อย่างไรก็ตามได้เข้าสู่สภาวะเสื่อมโทรมตั้งแต่การล่มสลายของ จักรวรรดิเขมร
== อ้างอิง ==
สงครามเกี่ยวข้องกับทวีปเอเชีย
ประวัติศาสตร์กัมพูชา
สงครามเกี่ยวข้องกับอาณาจักรอยุธยา
สงครามเกี่ยวข้องกับกัมพูชา
การบุกครองโดยไทย
การบุกครองกัมพูชา
ความสัมพันธ์กัมพูชา–ไทย
นางงามจักรวาล 2022

นางงามจักรวาล 2022 (Miss Universe 2022) เป็นการจัดประกวดนางงามจักรวาล ครั้งที่ 71 และเป็นการจัดการประกวดนางงามจักรวาลครั้งแรกของ เจเคเอ็น เมตาเวิร์ส ไอเอ็นซี ในเครือเจเคเอ็น โกลบอล กรุ๊ป จากประเทศไทย หลังจากเข้าซื้อกิจการทั้งหมดขององค์กรนางงามจักรวาล (MUO) มาจากเอนเดฟเวอร์ของสหรัฐ การประกวดจัดขึ้นเมื่อวันที่ 14 มกราคม ค.ศ. 2023 ตามเวลาท้องถิ่น ณ นิวออร์ลีนส์มอเรียล คอนเวนชัน เซ็นเตอร์ณ นครนิวออร์ลีนส์ รัฐลุยเซียนา สหรัฐ
== เจ้าภาพ ==

ในเดือนกันยายน พ.ศ. 2565 หนังสือพิมพ์ El Vocero ของปวยร์โตรีโกรายงานว่าองค์กรนางงามจักรวาล (MUO; ในขณะนั้นเอนเดฟเวอร์ของสหรัฐยังเป็นเจ้าของ) ได้ส่งอีเมลถึงผู้อำนวยการระดับประเทศ โดยระบุว่า นางงามจักรวาล 2022 จะจัดขึ้นในช่วงไตรมาสแรกของปี ค.ศ. 2023 เนื่องจากมีการแข่งขันฟุตบอลโลก 2022 ในเดือนพฤศจิกายนและธันวาคม เพื่อไม่ให้เกิดการชนกันของกิจกรรมและการถ่ายทอดสด El Vocero ยังคาดการณ์ด้วยว่า ลอสแอนเจลิส, ไมแอมี, นิวออร์ลีนส์ สหรัฐ และ เมืองญาจาง จังหวัดคั้ญฮหว่า ประเทศเวียดนาม เป็นหนึ่งในเมืองที่จะเป็นเจ้าภาพจัดการประกวด ต่อมาไม่นาน พอลลา ชูการ์ต ประธาน MUO ให้สัมภาษณ์กับ ABS-CBN News and Current Affairs ว่าการประกวดจะจัดขึ้นในเดือนมกราคม ค.ศ. 2023 โดยยืนยันว่าสาเหตุของการเลื่อนคือเพื่อเลี่ยงฟุตบอลโลก 2022 ต่อมาเมื่อวันที่ 19 กันยายน MUO ประกาศว่าการประกวดจะจัดขึ้นในวันที่ 14 มกราคม ค.ศ. 2023 ตามเวลาท้องถิ่นที่นิวออร์ลีนส์ มอเรียล คอนเวนชัน เซนเตอร์ ในนิวออร์ลีนส์ รัฐลุยเซียนา สหรัฐ
ทั้งนี้ ครั้งนี้จะเป็นครั้งที่ 4 ในประวัติศาสตร์ของการประกวดที่จัดงานหลังจากสิ้นสุดปีปฏิทิน ตั้งแต่นางงามจักรวาล 2014, นางงามจักรวาล 2016 และ นางงามจักรวาล 2020 ซึ่งจัดการประกวดขึ้นในปีถัดจากนั้น
==ผลการประกวด==
§ – ผ่านเข้ารอบ 16 คนสุดท้ายจากการโหวตออนไลน์
== รางวัลพิเศษ ==
== กรรมการ ==
เมื่อวันที่ 10 มกราคม ค.ศ. 2023 องค์กรได้ประกาศคณะกรรมการคัดเลือก:
ฆิเมนา นาบาร์เรเต – นักแสดง นางแบบ พิธีกรรายการโทรทัศน์ชาวเม็กซิกัน และนางงามจักรวาล 2010
บิก ฟรีเดีย – แร็ปเปอร์และนักแสดงชาวอเมริกัน
มารา มาร์ติน – นางแบบชาวอเมริกันและผู้ร่วมก่อตั้ง ไวรัล มีเดีย พีอาร์
เวนดี ฟิตซ์วิลเลียม – นักแสดงหญิง นางแบบ ทนายความชาวตรินิแดด และนางงามจักรวาล 1998
เอมิลี ออสติน – นักแสดงหญิง นักข่าวกีฬา นางแบบชาวอเมริกัน และผู้มีอิทธิพลทางสื่อสังคม
โอลิเวีย คีโด – ประธานบริหารและผู้ก่อตั้งโอสกินเมดสปา
เมียร์กา เดลลาโนส – พิธีกรรายการโทรทัศน์และวิทยุ นักข่าว นักเขียน และนักสังคมสงเคราะห์ชาวอเมริกัน
สเวตา พาเทล – นักเขียน สมาชิกสภาฟอบส์ และผู้ก่อตั้งฮีลเวดา
โอลิเวีย จอร์แดน – นักแสดง นางแบบ พิธีกรรายการโทรทัศน์ชาวอเมริกัน และมิสยูเอสเอ 2015 (กรรมการเฉพาะรอบพรีลิมมิเนรี)
แคทลีน เวนเทรลลา – ประธานเจ้าหน้าที่ฝ่ายการตลาดของอิมแพ็กเวย์วี (กรรมการเฉพาะรอบพรีลิมมิเนรี)
==ผู้เข้าประกวด==
ผู้เข้าประกวด 84 คนที่ได้รับการยืนยันแล้ว
== อ้างอิง ==
==แหล่งข้อมูลอื่น==
เว็บไซต์อย่างเป็นทางการ
นางงามจักรวาล
กระเช้าสีดา (ละครโทรทัศน์)

กระเช้าสีดา เป็นละครโทรทัศน์ไทยแนวดราม่า เคยสร้างเป็นละครโทรทัศน์มาแล้วเมื่อปี 2537 ออกอากาศทางช่อง 3 นำแสดงโดย ยุรนันท์ ภมรมนตรี , มยุรา เศวตศิลา, บุษกร วงศ์พัวพันธ์ , กรรชัย กำเนิดพลอย ครั้งที่สองนำกลับมาสร้างใหม่ในปี 2564 ผลิตโดย เดอะ วัน เอ็นเตอร์ไพรส์ - เช้นจ์ 2561 บทประพันธ์โดย กฤษณา อโศกสิน บทโทรทัศน์โดย ศรุฑ สามงามแจ่ม นำแสดงโดย จิรายุ ตันตระกูล , วรนุช ภิรมย์ภักดี , อัษฎาพร สิริวัฒน์ธนกุล , ปีเตอร์ คอร์ป ไดเรนดัล  , วิทยา วสุไกรไพศาล , นพพล โกมารชุน , กาญจนาพร ปลอดภัย , คลาวเดีย จักรพันธุ์ , ชวัลกร วรรธนพิสิฐกุล , ณัฎฐ์ ทิวไผ่งาม , เพ็ญพักตร์ ศิริกุล , ชนานา นุตาคม , คงกะพัน แสงสุริยะ กำกับการแสดงโดย คฑาเทพ ไทยวานิช ออกอากาศทุกวันพุธ - วันพฤหัสบดี เวลา 20.30 - 22.30 น. เริ่มออกอากาศตอนแรก 29 กันยายน พ.ศ. 2564 - 18 พฤศจิกายน พ.ศ. 2564 ออกอากาศทาง ช่องวัน 31 และรับชมย้อนหลังทางแอปพลิเคชัน "อ้ายฉีอี้" (iQiYi) เป็นที่แรก
== นักแสดง ==
{|class="wikitable" style = "text-align:center"
|-
! ปี พ.ศ.  || 2537 || 2564
|-
|สถานีออกอากาศ || ช่อง 3 || ช่องวัน 31
|-
|บริษัทผู้สร้าง || บริษัท นิวเบรน จำกัด || เดอะ วัน เอ็นเตอร์ไพรส์  เช้นจ์ 2561
|-
|บทประพันธ์ || colspan = "2"|กฤษณา อโศกสิน
|-
| บทโทรทัศน์  || เอื้องอรุณ สมิตสุวรรณ || ศรุฑ สามงามแจ่ม
|-
| ผู้กำกับการแสดง || สุประวัติ ปัทมสูต|| คฑาเทพ ไทยวานิช
|-
! ตัวละคร !! colspan = "2" align = "center"| นักแสดงหลัก
|-
| น้ำพิงค์ อัคระ (พิงค์)|| มยุรา เศวตศิลา || วรนุช ภิรมย์ภักดี
|-
| รำนำ|| บุษกร วงศ์พัวพันธ์ || อัษฎาพร สิริวัฒน์ธนกุล
|-
| ลือ หัตถ์พิเนศ || ยุรนันท์ ภมรมนตรี || ปีเตอร์ คอร์ป ไดเรนดัล
|-
| อำพน ไพศาลยศ (พน) || กรรชัย กำเนิดพลอย || จิรายุ ตันตระกูล
|-
! ตัวละคร !! colspan = "2" align = "center"| นักแสดงสมทบ
|-
| align="center" | พาที
| align="center" | ภาณุเดช วัฒนสุชาติ
| align="center" | วิทยา วสุไกรไพศาล
|-
| align="center" | ท่านจรินทร์ ไพศาลยศ
| align="center" | สมบัติ เมทะนี
| align="center" | นพพล โกมารชุน
|-
| align="center" | นุ่ม
| align="center" | พงษ์ลดา พิมลพรรณ
| align="center" | กาญจนาพร ปลอดภัย
|-
| align="center" | รตี ไพศาลยศ (ตี)
| align="center" | ปรารถนา สัชฌุกร
| align="center" | คลาวเดีย จักรพันธุ์
|-
| align="center" | ศศี
| align="center" | ลีลาวดี วัชโรบล
| align="center" | ชวัลกร วรรธนพิสิฐกุล
|-
| align="center" | เวไนย
| align="center" | สิรคุปต์ เมทะนี
| align="center" | ณัฏฐ์ ทิวไผ่งาม
|-
! ตัวละคร !! colspan = "2" align = "center"| นักแสดงรับเชิญ
|-
| น้ำผึ้ง อัคระ || พิศมัย วิไลศักดิ์ || เพ็ญพักตร์ ศิริกุล
|-
| align="center" | ท่านไตร
| align="center" | -
| align="center" | คงกะพัน แสงสุริยะ
|-
| align="center" | วดี (แม่ของเวไนย)
| align="center" | อัจฉราวดี เถาเสถียร
| align="center" |ชนานา นุตาคม
|-
| align="center" | เก่ง
| align="center" | กิตติพล เกศมณี
| align="center" |ภัทรบุตร เขียนนุกูล
|}
== เรตติ้ง ==
== รางวัล ==
== อ้างอิง ==
พระเจ้าภววรมันที่ 1

พระเจ้าภววรมันที่ 1 (ភវវរ្ម័នទី១, Bhavavarman I, 撥婆跋摩, ) หรือพระนามเต็มว่า พระกมรเตงอัญศรีภววรมัน (วฺระ กมฺรตางฺ อญฺ ศรีภฺววรฺมฺม) เป็นพระมหากษัตริย์แห่งอาณาจักรเจนละ ครองราชย์ระหว่างปี  พ.ศ. 1123 – 1143
== พระราชประวัติ ==
พระเจ้าภววรมันที่ 1 เป็นพระมหากษัตริย์แห่งอาณาจักรเจนละ ครองราชย์ระหว่างปี  พ.ศ. 1123 – 1143  เป็นเชษฐาของพระเจ้ามเหนทรวรมัน พระองค์เป็นเชื้อพระวงศ์ในอาณาจักรฟูนาน ที่ปกครองเมืองภวปุระ พระองค์ได้ร่วมมือกันกับเจ้าชายจิตรเสน ยกกองทัพเข้าชิงราชสมบัติจาก พระเจ้ารุทรวรมัน เพราะเห็นว่าพระเจ้ารุทรวรมันขาดความชอบธรรมในการขึ้นครองราชสมบัติโดยหลังจากที่ พระเจ้าเกาฑิณยะชัยวรมันที่ 3 สวรรคต พระเจ้ารุทรวรมัน ก็ทำการสังหารรัชทายาทที่ชอบธรรมที่ประสูติจากพระอัครมเหสี แล้วตั้งตนขึ้นเป็นพระมหากษัตริย์แห่งฟูนาน ซึ่งพระองค์ก็มีชัยชนะเหนือพระเจ้ารุทรวรมัน และยึดราชธานีวยาธปุระได้สำเร็จ จากนั้นก็ใช้เวลาอีกหลายปีในศึกสงครามเพื่อรวบรวมและขยายอาณาจักร เจ้าชายจิตรเสนเป็นแม่ทัพที่เกรียงไกรทรงยกกองทัพเข้าปราบปรามหัวเมืองต่าง ๆ ในอาณาจักรฟูนานเพื่อรวมเข้ากับอาณาจักรเจนละ พระเจ้าภววรมันที่ 1 เข้าพิธีบรมราชาภิเษกในปี พ.ศ.1123 เป็นปฐมกษัตริย์แห่งอาณาจักรเจนละ โดยพระองค์สวรรคตในปี พ.ศ.1143 เจ้าชายจิตรเสน ซึ่งตามาคือพระเจ้ามเหนทรวรมัน ได้ทำการชิงราชสมบัติจากพระโอรสของพระองค์ และขึ้นเป็นพระมหากษัตริย์แห่งอาณาจักรเจนละสืบมา
== พงศาวลี ==
==อ้างอิง==
ไคเซอร์วิลเฮ็ล์ม

ไคเซอร์วิลเฮ็ล์ม (Kaiser Wilhelm) อาจหมายถึง
== จักรพรรดิเยอรมัน ==
จักรพรรดิวิลเฮ็ล์มที่ 1 แห่งเยอรมนี หรือ วิลเฮ็ล์มมหาราช (ค.ศ. 1797–1888)
จักรพรรดิวิลเฮ็ล์มที่ 2 แห่งเยอรมนี (ค.ศ. 1859–1941)
จักรพรรดิวิลเฮ็ล์มที่ 3 แห่งเยอรมนี (อ้างสิทธิ; ค.ศ. 1882–1951)
== อื่น ๆ ==
โบสถ์อนุสรณ์ไกเซอร์วิลเฮล์ม
== ดูเพิ่ม ==
เคอนิชวิลเฮ็ล์ม
วิลเฮ็ล์มแห่งเยอรมนี
ไคเซอร์
ไคเซอร์ฟรันทซ์
ไคเซอรินมาเรีย
ว
วัดยางกวง

วัดยางกวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่
==ประวัติ==
วัดยางกวงน่าจะเป็นวัดขึ้นมาตั้งแต่ประมาณพุทธศตวรรษที่ 20 จัดเป็นวัดรุ่นแรก ๆ ของเมืองเชียงใหม่ สันนิษฐานได้จากการพบเศียรพระพุทธรูปหล่อสำริดที่จัดเป็นสกุลช่างของล้านนารุ่นแรกที่มีขนาดใหญ่ที่สุดในศิลปกรรมแบบนี้ขึ้นที่วัดนี้ ซึ่งเรียกกันทั่วไปว่า แสนแส้ว วัดนี้จึงมีชื่อเรียกอีกชื่อหนึ่งว่า วัดแสนแส้ว และยังมีอีกชื่อว่า วัดน่างรั้ว หรือ วัดหน่างรั้ว คำว่า หน่างรั้ว คือ รั้ว หรือแนวกัน ที่ทำให้คนหรือสัตว์เข้ามาติดแล้วออกไปไม่ได้
ตำนานพื้นเมืองเชียงใหม่ ได้กล่าวไว้ว่า พญามังรายทรงออกแสวงหาชัยภูมิเพื่อสร้างเมืองใหม่ พระองค์เสด็จออกจากเวียงกุมกามและทรงแวะตั้งค่ายพักแรม ณ บริเวณแห่งนี้ โดยให้ทหารและเสนาอำมาตย์สร้างหน่างรั้วขึ้นมา วัดนี้มีหลักฐานปรากฏใน โคลงนิราศหริภุญชัย (พ.ศ. 2060) จนเมื่อเชียงใหม่ถูกพม่ายึดครอง ทำให้วัดอยู่ในสภาพวัดร้าง วัดได้รับการบูรณะอีกครั้งหลังจากที่พระเจ้ากาวิละกลับมาขับไล่พม่าครั้งสุดท้ายออกจากล้านนา ภายหลังมีการเปลี่ยนชื่อมาเป็น "วัดยางกวง" เหมือนในเชียงตุง เพื่อเป็นอนุสรณ์ว่าผู้ที่บูรณะมาจากบ้านนายางกวงเชียงตุง ต่อมาภายหลังสงครามโลกครั้งที่ 2 วัดยางกวงแห่งนี้กับกลายเป็นวัดร้างอีก
พ.ศ. 2549 เพื่อถวายเป็นพระราชกุศลในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรครองราชย์ครบ 60 ปี พระเทพวรสิทธาจารย์ เจ้าอาวาสวัดพระธาตุดอยสุเทพราชวรวิหาร รองเจ้าคณะภาค 7 เห็นว่าวัดยางกวงซึ่งร้างอยู่ ยังมีหลักฐานหลงเหลืออยู่อย่างสมบูรณ์ คือ เจดีย์ และพระพุทธรูป จึงเห็นสมควรทำการฟื้นฟูและบูรณะขึ้นใหม่
วัดยางกวงตั้งเป็นวัดอีกครั้งเมื่อวันที่ 31 มีนาคม พ.ศ. 2554 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557
==อาคารและเสนาสนะ==
เจดีย์ทรงปราสาทแปดเหลี่ยมประกอบด้วย ฐานหน้ากระดานแปดเหลี่ยมรองรับฐานบัวแปดเหลี่ยมสองชั้น ฐานบัวทั้งสองมีลวดบัวลูกแก้วอกไก่คาดประดับชั้นละสองเส้น ถัดขึ้นไปเป็นเรือนธาตุแปดเหลี่ยม ทุกด้านมีซุ้มจระนำประดิษฐานพระพุทธรูป เหนือเรือนธาตุเป็นบัวถลาแปดเหลี่ยมชั้นเดียวรองรับองค์ระฆัง บัลลังก์และปล้องไฉนทรงแปดเหลี่ยมและปลีทรงกลม เจดีย์วัดยางกวงมีลักษณะใกล้เคียงกับเจดีย์แปดเหลี่ยมวัดอินทขีลสะดือเมืองมาก ซึ่งเจดีย์กลุ่มนี้รับอิทธิพลทางศิลปะมาจากเจดีย์แปดเหลี่ยมในศิลปะหริภุญชัย กำหนดอายุราวพุทธศตวรรษที่ 20 นอกจากยังพบเศียรพระพุทธรูปหล่อสำริดที่เรียกว่า แสนแส้ว อีกด้วย
วิหารมีการพัฒนามา 4 ยุค โดยจากหลักฐานการขุดแต่ง หลักฐานยุคแรกครอบคลุมช่วงระยะเวลาตั้งแต่ พ.ศ. 2350–2450
==อ้างอิง==
ยางกวง
โบราณสถานในจังหวัดเชียงใหม่